**8. RAZRED - ELEKTRONIKA – OBRANA RADA – IZRADA PREZENTACIJE**

**NAZIV TEME: TAJMER**

**Priprema obrane rada**

Priprema obrane rada slijedi kada završite sve zadatke. Sada je vrijeme da snimljene fotografije prebacite na računalo. Ako treba, fotografije možete doraditi u nekom od programa za obradu fotografija. Također, ako želite, možete nacrtati potrebne elektroničke sheme.

Kada ste sakupili dovoljno materijala započnite s izradom prezentacije.

Prezentaciju možete izvesti na računalu uz pomoć programa za izradu prezentacije. Nemojte zanemariti činjenicu da prezentacija donosi 20 bodova pa se potrudite i iskoristite mogućnosti koje pruža program za izradu prezentacije. Dakle, umećite sve što smatrate da je korisno i svrsishodno, na primjer: video-zapise, fotografije, zvukove, slike, crteže, dijagrame, animacije i kratke tekstove.

Preporučeno vrijeme trajanja prezentacije je 3 minute, a nikako ne smije biti duže od 5 minuta.

Također, preporuka je da na papir napišete podsjetnik onoga što ćete za vrijeme prezentiranja govoriti. Ne cijeli tekst, samo natuknice.

**Zapamtite**, dobra prezentacija mora imati uvod, razradu i zaključak!

Ako želite, uključite i vaša razmišljanja o mogućim poboljšanjima ili ako imate kakvu zamisao za inovaciju.

**Nemojte zaboraviti upisati ime i prezime te adresu vaše e-pošte.**

Naslov i podnaslov prezentacije su zadani i glase:

**„ELEKTRONIKA NA 63. DRŽAVNOM NATJECANJU MLADIH TEHNIČARA – *on line* 2021.“**

**„TAJMER“**

SRETNO!