# 63. Natjecanje mladih tehničara

## H - Kategorija, graditeljstvo, 6. razred

*Kriterij se postavlja u odnosu na usporedbu najboljeg (ili najboljih) rada (radova).*

*Povjerenstvo predložene kriterije može promijeniti na terenu sukladno međusobnom dogovoru ili potrebi uz odobrenje predsjednika i tajnika povjerenstva, no nikako na kraju natjecanja.*

*U slučaju malog broja završenih radova kriterij prilagoditi izrađenom.*

## Izrada tehničke tvorevine

**Točnost, preciznost i obrađenost izrezanih pozicija (1 - 5)**

Pozicije su loše ocrtane, loše izrezane i loše obrađene, načinjeno je dosta grešaka, materijal je pri ocrtavanju oštećen, ocrtavanje je neprecizno i neuredno. (1 bod)

Pozicije su točno i uredno ocrtane na materijalu, zadovoljavajuće obrađene, materijal nije uništen prejakim pritiskanjem olovke, korišten je odgovarajući pribor, plan ocrtavanja je dobro osmišljen, vodilo se računa o ekonomičnosti materijala. (5 bodova)

**Funkcionalnost (0 - 15)**

Uvelike ovisi o sastavljanju pozicija.

Stupovi nisu okomiti na podlogu, vrata se ne otvaraju ili vise (1-5 bodova)

Stupovi su okomiti, vrata funkcioniraju i zatvaraju (6-10 bodova)

Vrata se otvaraju, tvorevina je nadograđena i zadovoljeni su svi parametri (11-15 bodova)

**Estetski izgled gotovog proizvoda (0 - 10)**

Tehnička tvorevina nije završena u većoj mjeri. (0 bodova)

Tehnička tvorevina je loše sastavljen, plohe su loše obrađene, pozicije su neuredno zalijepljene, rezovi su neuredni i kao sklop rad ne izgleda prihvatljivo. (1 bod)

Tehnička tvorevina je odlično sastavljena, sklopljena cjelina odgovara onoj iz tehničke dokumentacije, tvorevina koja izgleda najbolje i odgovara dokumentaciji mora dobiti maksimalan broj bodova. (10 bodova)

**Funkcionalni dodaci iz zadatka ili neki drugi (1 -10)**

Ukoliko nema funkcionalnih dodataka ne vrednovati. (0 bodova)

Funkcionalni dodaci su primjereni i u skladu sa zadanom temom. Klasificirati prema napravljenim dodacima komparacijom. . Dodatak se neće vrednovati na nezavršenom radu. (10 boda)

**Pravilno korištenje alata (0-1-2)**

Alat se u većoj mjeri ne koristi pravilno (moguće oštećivanje imovine i materijala, velika vjerojatnost ozljeda). (0 bod)

Alat se uglavnom koristi pravilno uz koji problem (pucanje materijala i sl.). (2 boda)

Alat se koristi pravilno. (2 boda)

**Primjena zaštita na radu (0 – 1 – 2)**

Učenik koji većinu vremena nema rukavice za pridržavanje materijala, ne reže uz pomoć pomagala modelarskim nožem, zanemaruje upozorenja. (0 bodova)

Učenik primjenjuje zaštitu na radu. (2 boda)

**Organizacija radnog mjesta (0 – 1 – 2)**

Učenik je neorganiziran, radno mjesto je stalno neuredno, učenik ne reagira na opomenu, nakon završetka praktičnog rada nije očistio radno mjesto. (0 bodova)

Učenik je dobro organiziran, radno mjesto je u većini slučajeva uredno. (2 boda)

**Suradnja u online okruženju (0 - 4)**

Učenik je opominjan i ne surađuje (0 bodova)

Učenik surađuje i nije poslao tražene fotografije na mail (2 boda)

Učenik surađuje i poslao je tražene fotografije na kojima je slabije vidljiv sklop iz nekoliko projekcija (3 bodova).

Učenik surađuje i poslao je tražene fotografije na kojima je vidljiv sklop iz nekoliko projekcija (4 bodova).

## Prezentacija rada

|  |  |  |
| --- | --- | --- |
|  | |  |
| **Redni broj** | **Kriterij** | **Broj bodova (min - max)** |
| 1 | **Sigurnost u izražavanju:** - izlaže samostalno i obrazlaže postupak izradbe tvorevine | 1 - 4 |
| 2 | **Ispravnost tehničkog izražavanja:**  - koristi ispravne tehničke termine i razumije zakonitosti | 1 - 6 |
| 3 | **Upotrebljava konkretne primjere u izlaganju:**  - pri objašnjavanju upotrebljava smislene primjere iz svakodnevnog života | 1 - 4 |
| 4 | **Razumijevanje gradiva:**  - razumije pojmove i činjenice, međusobno ih povezuje i samostalno zaključuje, odgovara na postavljena pitanja i podpitanja | 1 - 6 |
|  | ukupno za prezentaciju: | **20** |